
[bookmark: _GoBack]Všeobecne  záväzné  nariadenie č.  39/2024
o miestnych daniach a o miestnom poplatku za komunálne odpady a drobné stavebné odpady

Obec Podhradie, na základe samostatnej pôsobnosti podľa článku 68 Ústavy Slovenskej republiky a podľa § 4 ods. 1 a ods. 3 písm. c) a § 6 ods. 1 zákona č. 369/1990 Zb. o obecnom zriadení v znení neskorších predpisov a podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, v znení neskorších predpisov, vydáva toto všeobecne záväzné nariadenie (ďalej len VZN).

VŠEOBECNE ZÁVÄZNÉ NARIADENIE
obce Podhradie č. 39/2023 o miestnych daniach a o miestnom poplatku za komunálne odpady a drobné stavebné odpady
Článok I.
Úvodné ustanovenia
1.1 Účelom tohto nariadenia je ustanoviť druhy miestnych daní vyberaných v obci Podhradie a upraviť ostatné s tým súvisiace náležitosti.
Článok II.
Druhy daní
2.1 Obec Podhradie, ako správca dane (ďalej len správca dane), určuje od 01.01.2025 týmto  VZN tieto miestne dane (ďalej len „dane“): 
2.1.1 ) daň z nehnuteľností, 
2.1.2 ) daň za psa,
2.1.3 ) daň za ubytovanie,
2.2 Zdaňovacím obdobím daní pre účely tohto VZN je príslušný kalendárny rok. 

PRVÁ ČASŤ 
DAŇ Z NEHNUTEĽNOSTÍ
2.3 Daň z nehnuteľností zahŕňa: 
a) daň z pozemkov, 
b) daň zo stavieb, 
c) daň z bytov a z nebytových priestorov v bytovom dome (ďalej len „daň z bytov“). 
Článok III.
Daň z pozemkov
3.1 Správca dane určuje pre pozemky na území obce Podhradie ročnú sadzbu dane z pozemkov: 
a) orná pôda, chmeľnice, vinice, ovocné sady, trvalé trávnaté porasty 0,63%, 
b) záhrady  0,42%, 
c) zastavané plochy a nádvoria, ostatné plochy 0,48%, 
d) lesné pozemky, na ktorých sú hospodárske lesy, rybníky s chovom rýb a ostatné hospodársky využívané
    vodné plochy 0,43%, 
e) stavebné pozemky 0,4%. 
Článok IV.
Daň zo stavieb
4.1 Správca dane určuje pre stavby na území obce Podhradie ročnú sadzbu dane zo stavieb za každý m2  
     zastavanej plochy: 
a) 0,053 EUR za stavby na bývanie a drobné stavby, ktoré majú doplnkovú funkciu pre hlavnú stavbu, 
b) 0,053 EUR za stavby na pôdohospodársku produkciu, skleníky, stavby pre vodné hospodárstvo, stavby
    využívané na skladovanie vlastnej produkcie vrátane stavieb na vlastnú administratívu, 
c) 0,252 EUR za chaty a stavby na individuálnu rekreáciu, 
d) 0,198 EUR za samostatne stojacie garáže, 
e) 0,198 EUR za stavby hromadných garáží, 
f)  0,37 EUR za priemyselné stavby, stavby slúžiace energetike, stavby slúžiace stavebníctvu, stavby   
    využívané na skladovanie vlastnej produkcie vrátane stavieb na vlastnú administratívu, 
g) 0,486 EUR za stavby na ostatné podnikanie a na zárobkovú činnosť, skladovanie a administratívu, 
   súvisiacu s ostatným podnikaním a zárobkovou činnosťou, 
h) 0,146 EUR za ostatné stavby neuvedené v písmenách a) až h). 
4.2 Správca dane určuje pri viacpodlažných stavbách pre všetky druhy stavieb príplatok za podlažie 
    0,038 EUR za každé podlažie, okrem prvého nadzemného podlažia. 

Článok V.
Daň z bytov 
5.1 Správca dane určuje pre dane z bytov na území obce Podhradie za každý aj začatý m2 podlahovej       
       plochy bytu a nebytového priestoru v bytovom dome: 
   a) 0,08 EUR za byty, 
   b) 0,08 EUR za nebytový priestor 


DRUHÁ ČASŤ 
DAŇ ZA PSA
Článok VI.
Sadzba dane 
6.1 Správca dane určuje ročnú sadzbu dane za jedného psa vo výške 12,- EUR. 
TRETIA ČASŤ 
DAŇ ZA UBYTOVANIE 
Článok VII.
Sadzba dane 
Obec Podhradie určuje sadzbu dane na 0,90 EUR na osobu a jedno prenocovanie.
Článok VIII.
Vyberanie dane 
8.1 Platiteľom dane je prevádzkovateľ zariadenia, ktorý odplatné prechodné ubytovanie poskytuje. 
8.2 Platiteľ dane je povinný vznik a zánik činnosti ubytovacieho zariadenia písomne oznámiť správcovi dane najneskôr v lehote do 7 dní odo dňa, kedy mu bolo príslušným orgánom udelené povolenie na výkon takejto činnosti alebo v prípadoch, ak je takáto činnosť poskytovaná bez povolenia príslušného orgánu, odo dňa, kedy platiteľ začal s poskytovaním takejto činnosti. 
8.3 Platiteľ je ďalej povinný: 
a) predkladať správcovi dane vyúčtovanie miestnej dane za ubytovanie za každý kalendárny mesiac, a to v lehote do 10. dňa kalendárneho mesiaca nasledujúceho po mesiaci, ktorého sa vyúčtovanie týka; 
b) vybratú daň poukázať na účet správcu dane v lehote do 10. dňa kalendárneho mesiaca, nasledujúceho po mesiaci, v ktorom bola daň vybratá. 
ŠTVRTÁ ČASŤ 
MIESTNY POPLATOK ZA KOMUNÁLNE ODPADY A DROBNÉ STAVEBNÉ ODPADY 
Článok IX.
Ustanovenie poplatku 
9.1 Toto všeobecne záväzné nariadenie upravuje: 
   a) sadzby poplatku, hodnotu koeficientu, 
   b) podmienky na vrátenie poplatku alebo jeho pomernej časti, 
   c) podmienky, ktorých splnenie má poplatník preukázať a podklady, ktoré má poplatník predložiť 
        pri odpustení poplatku. 
Článok X.
Sadzby poplatku 
10.1 2.1 Správca dane - Obec Podhradie (ďalej len správca dane), stanovuje: 

a) sadzbu poplatku za komunálne odpady 0,123 EUR za osobu a kalendárny deň, 
b) sadzba poplatku 0,075 EUR za 1 kilogram drobných stavebných odpadov bez obsahu škodlivín,
c) Koeficient ukazovateľa produkcie  odpadov  je   1  .

Článok XI.
Vrátenie poplatku alebo jeho pomernej časti 
11.1 Správca dane vráti poplatok alebo jeho pomernú časť poplatníkovi na základe jeho žiadosti, ak mu v priebehu zdaňovacieho obdobia zanikla povinnosť platiť poplatok a preukáže splnenie podmienok na vrátenie poplatku alebo jeho pomernej časti. 
11.2 Podmienky pre vrátenie poplatku alebo jeho pomernej časti sú: 
a) splnenie oznamovacej povinnosti o zániku poplatkovej povinnosti, podľa § 80 ods.2 zákona č. 582/2004 Z. z., s doložením dokladov o zániku poplatkovej povinnosti (napríklad: zrušenie trvalého, resp. prechodného pobytu, zánik práva užívania nehnuteľností, zrušenie prevádzky a pod.); 
b) poplatník musí mať preplatok na poplatku a zároveň nesmie byť dlžníkom Obce Podhradie. 
Článok XII.
Podmienky, ktorých splnenie má poplatník preukázať a podklady, ktoré má poplatník predložiť pri  znížení alebo odpustení poplatku 
12.1 Obec Podhradie zníži alebo odpustí poplatok za obdobie, za ktoré poplatník obci preukáže splnenie podmienok na zníženie poplatku alebo odpustenie poplatku a predloží doklady, ktoré  obec Podhradie určilo týmto všeobecne záväzným nariadením, že sa viac ako 90 dní v zdaňovacom období nezdržiava na území mesta a to nasledovne:
 a) Poplatok sa zníži o 50%€ poplatníkovi za obdobie, počas ktorého navštevuje alebo navštevoval školu mimo obce Podhradie a zároveň je ubytovaný mimo miesta trvalého pobytu.  Nárok na zníženie poplatku je potrebné každoročne preukázať hodnovernými dokladmi, a to:
 - potvrdením o ubytovaní mimo obce Podhradie (potvrdenie z internátu, nájomná zmluva) vystaveným v roku, na ktorý sa uplatňuje zníženie poplatku. 
b) Poplatok sa zníži o 50% € poplatníkovi za obdobie, počas ktorého sa pracovne zdržiava alebo zdržiaval mimo obce Podhradie a zároveň je ubytovaný mimo miesta trvalého pobytu. Nárok na zníženie poplatku je potrebné každoročne preukázať hodnovernými dokladmi, a to: 
- aktuálnou pracovnou zmluvou, aktuálnym potvrdením od zamestnávateľa , že poplatník pracuje mimo miesta trvalého pobytu vystaveným v roku, na ktorý sa uplatňuje zníženie poplatku súčasne s dokladom o ubytovaní mimo miesta trvalého pobytu vystaveným zariadením poskytujúcim ubytovanie alebo nájomnou zmluvou. 
c) Poplatok sa zníži o 33%€  poplatníkovi, ktorý je na území  obce Podhradie  oprávnený užívať alebo užíva nehnuteľnosť na iný účel ako na podnikanie a nemá v obci Podhradie  trvalý pobyt alebo prechodný pobyt (chaty, chalupy, garáže, pozemky, ...). 
d) Poplatok sa  odpustí poplatníkovi za obdobie, počas ktorého sa zdržiaval v zahraničí. Nárok na odpustenie poplatku je potrebné každoročne preukázať hodnovernými dokladmi, a to:
 - aktuálnou pracovnou zmluvou, aktuálnym pracovným povolením, potvrdením od zamestnávateľa, povolením k pobytu alebo platnými vízami, potvrdením o návšteve školy, predškolského zariadenia, potvrdením pre dieťa v predškolskom veku, že je v zdravotnej starostlivosti detského lekára, potvrdením od agentúry o sprostredkovaní práce v zahraničí, potvrdením o ubytovaní v zahraničí, potvrdením z pracovného úradu v zahraničí o evidencii v zozname nezamestnaných, dokladom o narodení dieťaťa v zahraničí, tlačivom o úhrade dane z príjmu v zahraničí, potvrdením o úhrade obecnej dane, poplatku za komunálny odpad v zahraničí. Potvrdenie, hodnoverný doklad musí byť vystavený v roku, na ktorý sa uplatňuje oslobodenie od poplatku a nie je možné ho nahradiť čestným prehlásením.
 e) Poplatok sa odpustí poplatníkovi za obdobie, počas ktorého sa viac ako 90 dní nezdržiava alebo nezdržiaval na území obce Podhradie. Nárok na odpustenie poplatku je potrebné každoročne preukázať hodnovernými dokladmi, a to: 
- potvrdením o výkone trestu, potvrdením o výkone väzby, potvrdením o umiestnení v reedukačnom zariadení alebo centre pre deti a rodiny,
-  potvrdením o hospitalizácii v zariadení poskytujúcom služby zdravotnej starostlivosti, 
- potvrdením o ubytovaní v zariadení sociálnych služieb, domove dôchodcov. Potvrdenie musí byť vystavené v roku, na ktorý sa uplatňuje oslobodenie od poplatku. 
Článok XIII.
Spôsob a lehota zaplatenia poplatku pri množstvovom zbere
13.1 Poplatok je možné uhradiť bezhotovostným prevodom alebo hotovostným vkladom, na účet správcu dane v peňažnom ústave alebo hotovostnou platbou, v pokladni Obecného úradu Podhradie, na základe identifikačných údajov, ktoré dostane platiteľ v písomnej forme.  
Článok XIV.
Záverečné a všeobecné ustanovenia
14.1 Miestna daň a miestny poplatok za komunálne a drobné stavebné odpady  správca nevyrubí ak ich suma je menej ako 4,-EURÁ. 
14.2  Na vydaní tohto Všeobecne záväzného nariadenia č.39/2023 o miestnych daniach a o miestnom poplatku za komunálne odpady a drobné stavebné odpady sa Obecné zastupiteľstvo v obci Podhradie uznieslo dňa ...................... uznesením č.................. a toto všeobecne záväzné nariadenie nadobúda účinnosť dňa 01.01.2025..
14.3 Nadobudnutím účinnosti  VZN č.39/2023 sa ruší  VZN č. 37/2022 o miestnych daniach a miestnom poplatku za komunálne a drobné stavebné odpady. 
	 
	       Ing. Miroslav Jánošík

	 
	      starosta Obce Podhradie



	
	

	
	



